text: 張三謨，字緯典，號日葵，山西太原府平定州人。明朝政治人物。生平.性篤孝，母病，祝天願以身代，及卒，廬墓三年，父卒亦如之，臺使者旌其門。萬曆三十四年升順天府府尹、大理寺卿。歷官有能聲，在大理寺輕重出入，雖臨以威不少動。彈劾權貴，抉摘隱微，而顯設之情狀具見，或譸張為幻，亦口噤目張不能出一語。廷推入閤，為忌者排陷，不果。後致政里居，闖賊至，聘為相，以死拒之，尋聞明亡，抑鬱成疾卒，年六十四。妾郭氏，夫卒矢殉，嫡子慰止之，氏屏容飾，絶宴會，言動胥斂抑，全節而終。家族.第三子張麟石，郡弟子員，任俠喜士，博學善古文詞，父卒，哀毀幾絕，及葬，廬墓三年。
metadata: erhwenkuo/wikipedia-zhtw
metadata: 張三謨
metadata: https://zh.wikipedia.org/wiki?curid=7449161